**IEPIRKUMS**

# „Tautastērpi cesvaines kultūras nama amatierkolektīviem”

# CND 2017/4

2017.gada 22.februārī

**Atbildes uz ieinteresētā pretendenta jautājumiem**

**1.jautājums:**

Nolikumā noteikts, ka piedāvājumus var iesniegt normatīvajos aktos noteiktā kārtībā reģistrēts pretendents, kurš turklāt atbilst nolikuma 5.3 punktā minētajām iepriekšējās pieredzes prasībām.

Atšķirībā no daudzām citām jomām, piemēram, būvniecības, Latvijā tautastērpu izgatavošanas jomā darbojas arī TLMS, kuras dalībnieki saglabā un nosaka augsto rokdarbu līmeni gan praktiski (piemēram, piedaloties valsts, kā arī plašāka mēroga izstādēs) gan teorētiski (izdodot grāmatas). Uzskatām, ka šī joma ir tā, kurā iepirkumos ir jāpieļauj izņēmumi, t.i., pretendents bez kvalifikācijas pieredzes var būt uzņēmums, kurš var sniegt pakalpojumu attiecīgajā jomā, ja vismaz 50% no paredzētā darba apjoma tiek nodoti Aušanas pulciņu vadītājam vai TLMS vadītājam/dalībniekam, kurš, gadījumā, ja ar pretendentu

tiek slēgts iepirkuma līgums, slēdz līgumu ar attiecīgo uzņēmumu par darbu izpildi. Šādā veidā tiek palielināts pretendentu skaits, līdz ar to piegādātāju brīva konkurence, kas ir viens no Publisko iepirkumu likuma mērķiem.

Detalizētāk iepazīstoties ar iepirkumu, tas sadalīts daļās, piemēram, 12. daļā piedāvājums jāiesniedz par 11 sieviešu brunču aušanu ar individuālajiem rakstiem folkloras kopai, kas atbilst paraugiem Madonas Novadpētniecības un mākslas muzejā. Lai realizētu iepirkuma daļas, saglabājot zināšanas par tērpiem piemērotākajiem krāsu toņiem, nepieciešamas zināšanas par etnogrāfiskajiem tērpiem. Šīs zināšanas tiek saglabātas TLMS, tāpēc svarīgi, ka Aušanas pulciņu vadītāji vai TLMS vadītāji/dalībnieki, ir, iesaistīti arī praktisko darbu izpildē, nevis tikai kā konsultanti.

Ņemot vērā iepriekšminēto, nolikuma 5.3 punktu lūgums papildināt sekojoši:

Pretendents iepriekšējo 3 (trīs) kalendāro gadu laikā ir veicis vismaz 2 (divu) līdzvērtīgu (izgatavoto vienību skaits) darbu līgumus (par katru iepirkumu daļu uz ko Pretendents iesniedz piedāvājumu).

**Ja** **Pretendents vismaz 50% no paredzētā darba apjoma nodod TLMS vadītājam/dalībniekam vai** **Aušanas pulciņa vadītājam, tad Pretendentam iepriekšējo 3 (trīs) kalendāro gadu laikā nav jābūt** **veikušam vismaz 2 (divu) līdzvērtīgu (izgatavoto vienību skaits) darbu līgumus (par katru**

**iepirkumu daļu uz ko Pretendents iesniedz piedāvājumu).**

**Atbilde uz 1.jautājumu:**

Iepirkuma nolikuma 5.3. punkts nosaka, ka “Pretendents iepriekšējo 3 (trīs) kalendāro gadu laikā ir veicis vismaz 2 (divu) līdzvērtīgu (izgatavoto vienību skaits) darbu līgumus (par katru iepirkumu daļu uz ko Pretendents iesniedz piedāvājumu).”, savukārt nolikuma 5.7. pants nosaka, ka

“Ja pretendents, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām (t.sk. 5.5. un 5.6. punktu), balstās uz kādu personu, un/vai gadījumā, ja pretendents līguma izpildē plānojis piesaistīt apakšuzņēmēju, tiem ir jānoslēdz savstarpēja vienošanās par apņemšanos veikt Līguma darbus un /vai nodot resursus iepirkuma līguma slēgšanas gadījumā”

Ar šo vēršam uzmanību uz to, ka 5.3. punkts nav jāmaina, jo 5.7. punktā ir paredzēta iespēja, ka Pretendentam, lai apliecinātu savu kvalifikāciju attiecībā uz pieredzi un veiktajiem darbiem, ir tiesības balstīties uz apakšuzņēmēju pieredzi, ko Pretendents plāno piesaistīt iepirkuma Līguma izpildei.

Ņemot vērā augstāk minēto, apakšuzņēmējam ir jāiesniedz pieredzes apraksts, atbilstoši Nolikumā pievienotajai formai (pielikums nr.3.) Pretendentam, kurš balstās uz apakšuzņēmēju pieredzi ir jāaizpilda nolikuma pielikums nr.4, kurā ir jānorāda darbu apjoms, kas tiks nodots apakšuzņēmējam.

Vēršam uzmanību uz to, ka apakšuzņēmējs tiks vērtēts arī saskaņā ar nolikuma 5.1. un 5.2. punktu, respektīvi, apakšuzņēmējam jābūt atbilstoši kvalificētam, kas ir pieminēts nolikuma 5.5. punktā .

Kā apliecinājumu atbilstībai nolikuma 5.5. punktam , pievieno pretendenta (ja ir) un apakšuzņēmēja speciālistu kvalifikāciju/prasmes apliecinošu dokumentu.